**Lähteülesanne**

**Saverna külakeskuse perearstiruumide renoveerimistööd**

1. **HANKE JA HANKIJA ÜLDANDMED**

|  |  |
| --- | --- |
| **Hanke nimetus** | **Saverna külakeskuse perearstiruumide renoveerimistööd** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt **17.01.2023 kl 09:00** e-mailile: mari.mandel-madise@kanepi.ee |
| **Töö teostamise tähtaeg** | Alates lepingu sõlmimisest esimesel võimalusel kuni 40 päeva |
| **Eduka pakkumuse valiku kriteeriumid** | * **Pakkumuse esitamise eelduseks on objektiga tutvumine**. Objektiga tutvumiseks võtta ühendust Mari Mandel-Madise, tel: 5333 5770, mari.mandel-madise@kanepi.ee
* Hindamiskriteeriumiks on madalaim hind
 |
| **Kas hange on jaotatud osadeks** | EI |
| **Pakkumus peab sisaldama** | * Taotlus
* Hinnapakkumuse vorm
 |
| **Hanke vastutav isik** | Mari Mandel-Madise, Kanepi valla majandusspetsialist, tel: 5333 5770, e-post: mari.mandel-madise@kanepi.ee |

Kanepi Vallavalitsus soovib renoveerida Saverna külakeskuse hoones aadressil Kooli tee 5, Saverna, Kanepi vald,Põlvamaa asuvad ruumid Saverna perearsti jaoks.

1. **NÕUDED PAKKUJALE, PAKKUJATE KÕRVALDAMINE JA KVALIFITSEERIMINE**
	1. Hankijal on õigus kontrollida pakkujal kõrvaldamise aluste puudumist kogu hanke vältel ning mitte sõlmida hankelepingut pakkujaga, kellel esinevad RHS § 95 lõikes 1 sätestatud kõrvaldamise alused.
	2. Kui pakkuja ei esita mõjuva põhjuseta hankija antud tähtajaks kõrvaldamise aluste kontrollimiseks vajalikke dokumente või selgitusi esitatud dokumentide sisu kohta või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, kõrvaldab hankija pakkuja hankest.
	3. Hankija kvalifitseerib pakkujad, kelle kvalifikatsioon vastab hanke esemeks olevate tööde teostamiseks riiklikult sätestatud tingimustele. Pakkuja või tema alltöövõtja peab olema esitanud majandustegevuse registrisse (MTR) majandustegevusteate tegevusalal: „Ehitamine“ või omama asukohamaa seaduse kohast vastavat registreeringut või luba nimetatud tegevusalal tegutsemiseks. Hankija kontrollib ise MTR-i kaudu Eestis asuva pakkuja või tema alltöövõtja majandustegevusteate olemasolu. Kui pakkuja või tema alltöövõtja ei asu Eestis tuleb pakkujal esitada pakkuja või tema alltöövõtja asukohariigi vastava pädevusega ametiasutuse tõend registreeringu või loa olemasolu kohta nimetatud tegevusalal tegutsemiseks. Kui pakkuja tugineb alltöövõtja näitajatele peab pakkuja pakkumuses näitama, et see isik, kes vastavat registreeringut omab, asub seda osa hankelepingust kindlasti ise täitma (viidata Hinnapakkumuse esitamise kutse lisa 1 „taotlus“ vabavormilises sõnastuses).
	4. Hankija jätab kvalifitseerimata pakkuja, kelle kvalifikatsioon ei vasta hanke sätestatud kvalifitseerimistingimustele või kelle kvalifikatsiooni vastavust ei ole võimalik tõendada tähtaegselt esitatud dokumentide ja avalikult kättesaadava teabe põhjal.
	5. Kvalifitseerimata jäetud pakkuja ei osale edasises hankemenetluses.
2. **NÕUDED PAKKUMUSELE, PAKKUMUSTE VASTAVUSE KONTROLL**
	1. Hinnapakkumuse vormil (Lisa 2) esitatud hind on eurodes ning tuleb esitada kahe koma koha täpsusega. Ilma maksumuseta hindasid (sh nii 0 kui negatiivse väärtusega arvud) ei ole lubatud kasutada ja sellised pakkumused loetakse mittevastavaks ning lükatakse tagasi.
	2. Alternatiivsete lahenduste või tingimusliku või osalise pakkumuse esitamine ei ole lubatud.
	3. Pakkujad võivad esitada pakkumuse ühiselt. Ühispakkujate ühise pakkumuse esitamisel loetakse, et lepingu täitmise eest vastutavad ühispakkujad solidaarselt.
	4. Pakkumuse jõusoleku tähtaja pikendamisele kohaldatakse RHS § 112 sätestatut.
	5. Hankija tunnistab pakkumuse vastavaks, kui see vastab lähteülesandes sätestatud nõuetele ja kui selles ei esine sisulisi kõrvalekaldeid lähteülesandes nimetatud tingimustest.
	6. Hankija lükkab pakkumuse tagasi, kui pakkumus ei vasta lähteülesandes sätestatud nõuetele või kui pakkuja ei esita tähtajaks hankija nõutud selgitusi või kui pakkuja selgituste põhjal ei ole võimalik üheselt hinnata pakkumuse vastavust lähteülesandes esitatud tingimustele.
	7. Kui hankija leiab, et esitatud pakkumuse maksumus on hankelepingu eset arvestades põhjendamatult madal, kohaldab Hankija RHS § 115 lg 1 ja lg 7-10 sätestatut.
3. **KÕIKIDE PAKKUMUSTE TAGASILÜKKAMISE ALUSED**

Hankija jätab enesele õiguse lükata tagasi kõik pakkumused igal ajal enne hankelepingu sõlmimist juhul, kui:

* 1. kõigi esitatud pakkumuste maksumused ületavad hankelepingu eeldatava maksumuse;
	2. kõikide vastavaks tunnistatud pakkumuste maksumused ületavad hankelepingu eeldatava maksumuse;
	3. ükski pakkumus ei vastanud hankija poolt esitatud tingimustele;
	4. on ilmnenud muud Riigihangete seaduses kirjeldatud pakkumuste tagasilükkamise alused, sh kui hankija on avastanud RHS § 3 vastuolu;
	5. hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või ebavajalikuks;
	6. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.
1. **PAKKUMUSTE HINDAMINE**
	1. Pakkumuse edukaks tunnistamise eelduseks on pakkuja kvalifitseerumine ning pakkumuse vastavaks tunnistamine.
	2. Edukaks pakkujaks valitakse madalaima hinnaga pakkumus.
2. **NÕUDED PAKKUMUSELE**

Pakkumus peab olema jõus 60 päeva alates pakkumuse esitamise kuupäevast. Pakkumus on pakkujale siduv alates pakkumuse esitamise kuupäevast 60 päeva.

1. **SELGITUSTE KORD**
	1. Pakkujal on õigus saada selgitusi ja lisateavet hanke dokumentide kohta kirjalikult hanke eest vastutavalt isikult.
	2. Hankija vastused koos küsimustega edastatakse kõikidele pakkumuskutse saajatele kirjalikult 3 tööpäeva jooksul alates küsimuste laekumisest, ja hiljemalt 2 tööpäeva enne pakkumuste tähtaega.
2. **TÖÖDE TEOSTAMISE AJAKAVA**
	1. Tööde teostamise aeg on 40 päeva alates lepingu sõlmimisest;
	2. Kui edukaks tunnistatud pakkuja võtab oma pakkumuse enne hankelepingu sõlmimist tagasi või ei allkirjasta hankija poolt saadetud hankelepingut hiljemalt 5 (viis) kalendripäeva jooksul pärast hankija poolt allkirjastatud lepingu saatmist, on hankijal õigus lähtuda RHS §-st 119, sh RHS § 119 lõikest 3.
3. **MUUD SÄTTED**
	1. Hankija jätab endale õiguse pidada hanke raames läbirääkimisi. Läbirääkimiste eseme ja ulatuse määrab hankija. Läbirääkimiste objektiks võib olla pakkumuse maksumus, tehnilised tingimused, lepingu tingimused ja muud asjaolud, tingimusel, et lepingu ese jääb oma põhiomaduselt samaks. Hankija võib läbi rääkida ka pakkumuse üle, kui selles ei esine sisulisi või olulisi kõrvalekaldeid lähteülesandes nimetatud tingimustest. Läbirääkimiste voorude arv ei ole piiratud.
	2. Kui hankele on esitatud üks pakkumus, on hankijal õigus küsida pakkujalt pakkumusega esitamata ning pakkumuses viitamata dokumentide esitamist peale pakkumuse esitamise tähtaega või toetuda dokumentide või tõenditele, mis on hankija jaoks oluliste kulutusteta kättesaadavad või hankija enda andmekogudes olemas.
	3. Iga viidet, mille hankija teeb hanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb hanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
	4. Kui pakkumuse maksumuses esineb arvutusviga, parandab hankija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab hankijale samas vormis kahe tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab hankija pakkumuse tagasi.
	5. Pakkuja võib tõendada oma vastavust majanduslikule ja finantsseisundile ning tehnilisele ja kutsealasele pädevusele esitatud nõuetele teiste isikute vahendite alusel RHS § 103 sätestatud tingimustel ja korras.
4. **LÄHTEÜLESANDE LISAD**

Käesolevale lähteülesandele on lisatud:

Lisa 1 – Taotlus

Lisa 2 – Hinnapakkumuse vorm

Lisa 3 - Asendiplaan

Lisa 4 - Hankelepingu projekt

Lisa 5 – fotod ruumidest – 1,1; 1,2; 2,1; 2,2; 2,3; 3.

Hinnapakkumuse esitamise kutse lisa 1 „Taotlus“

**Taotlus „Saverna külakeskuse perearstiruumide renoveerimistööd“ hankemenetluses osalemiseks**

|  |  |
| --- | --- |
| **Pakkuja nimi** |  |
| **Pakkuja registrikood** |  |
| **Pakkuja aadress** |  |
| **Pakkuja kontaktisik ja tema andmed (tel. e-post)** |  |

Käesolevaga kinnitan, et tagame hankekutses esitatud nõuetele vastavate Saverna külakeskuse perearstiruumide renoveerimistööde teostamise.

Kinnitan, et meie suhtes ei esine Riigihangete seaduse § 95 lõike 1 nimetatud hankemenetlusest kõrvaldamise aluseid.

Kinnitan, et meie pakkumus on jõus 60 päeva alates pakkumuse esitamise tähtpäevast.

Pakkuja seadusjärgne või volitatud esindaja (nõutud esitada volikiri esindusõiguse kohta).

Nimi ………………………………

Ametinimetus …………………….

(allkirjastatud digitaalselt)